Gunung haruman

Gunung Haruman mangrupa salah sahiji gunung anu aya di Kabupaten Garut. Lokasina di area Kecamatan Cibiuk jeung Kecamatan Kagungora. Kawitna Gunung ieu miboga ngaran Ciharuman. Masarakat ogé ngayakinan yén Gunung Haruman téh jadi pusat nyebarna agama Islam anu dimpimpin ku Embah Wali Syekh Jafar Sidiq.  

 Wisata Paralayang 
Gunung Haruman ogé bisa dijadikeun rujukan pikeun ulin, rékréasi, sakaligus tadzabur alam kulantaran nawiskeun pamandangan anu éndah dina Wisata Paralayang. Pangunjung bisa nempo amparan alam, léréng, ogé sawah anu lega. Pangunjung teu kudu honcéwang kana status Gunung Haruman. Kumargi Gunung Haruman teu kaasup katégori Gunung Berapi. Perkawis hargi tikét, kanggé wisatawan lokal saharga Rp. 450.000, anapon kanggé katégori wisatawan asing saharga Rp. 550.000.  

 Wisata Réligi (Ziaroh) 
Salain nawarkeun pamandangan anu éndah, Gunung Haruman ogé sok didatangan rombongan masarakat anu ngalukeun ziaroh, boh masarakat Garut, boh masarakat luar Garut.  Dumasar cutatan masarakat, aya 3 makom keramat anu sok diziarohan, rupina  Syekh Maulana Maliq Ibrahim, Syekh Jafar Assidiq, ogé Nyai Fatimah. Numawi 3 tokoh éta mangrupa tokoh anu penting dina panyebaran agama Islam di Jawa Barat, utamina Garut.   

 Rujukan 

Kategori:Kabupatén Garut
Kategori:Kecamatan Cibiuk
Kategori:Kecamatan Kadungora
Kategori:Gunung
Kategori:Syekh Jafar Sidiq
Kategori:Ziaroh